जन सुनवाई में ग्रामीणों पर गोली चलाने का विरोध
धनबाद | अडानीपावर प्लांट के लिए आयोजित पर्यावरण संरक्षण को लेकर जिला प्रशासन द्वारा बुलाई गई जन सुनवाई के दौरान ग्रामीणों पर गोली चलाए जाने के विरोध में सोमवार को झारखंड विकास मोर्चा ने मुख्यमंत्री रघुवर दास का पुतला दहन रणधीर वर्मा चौक पर किया। इस अवसर पर कार्यक्रम की अध्यक्षता कर रहे जिलाध्यक्ष ज्ञानरंजन सिन्हा ने कहा कि अडानी द्वारा गोड्डा में लगाए जाने वाले प्लांट के लिए जनसुनवाई बुलाई गई थी। इसमें आसपास के गांव में रहने वाले ग्रामीणों को भी आमंत्रित किया गया था। लेकिन जन सुनवाई के दौरान पर्यावरण से संबंधित समस्याओं को उजागर करने वाले ग्रामीणों की बातों को नजर अंदाज किया गया। विरोध करने वाले ग्रामीणों पर जिला प्रशासन ने डंडे चटकाएं, यही नहीं गांव वालों पर गोलियां भी चलाई गई। इस घटना में कई ग्रामीण घायल हुए है। उन्होंने कहा कि घटना में राज्य के मुखिया जिम्मेवार है, उन्हीं के इशारे पर गांव वालों पर गोलियां चलाई गई है। कार्यक्रम में फातमा अंसारी, राजीव शर्मा, फिरोज दत्ता, रूपलाल, प्रदीप मोहन सहाय, दिलीप चौधरी, युगल गुप्ता, कन्हैया पाण्डेय, राजेश सहानी, शकीला बानो, अजीत दास, अजय दास, शिवशंकर दास, रंजीत सिंह, विनोद पासवान, मुन्ना खान, संजीव, महादेव, शैलेश, सुधीर आदि मौजूद थे।
hin_Deva hin_Deva